
^^uamqiiain  functio  lienis  adeo  est  ignota , ut  nihil 
. certi  de  ea  inter  physiologicos  constet,  tamen  in  patho- 
logia  et  therapia  speciali  lienis  morbi  non  intimum  te- 
nent locum;  partim  ob  pertinaciam  et  graviditatem,  qua 
insigniuntur,  partim  ob  diagnoseos  difficultatem;  quam 
ob  rem  de  hujus  organi  morbis  quibusdam  pauca  di- 
cere liceat. 

AETIOLOGIA. 

Raro  lienis  morbi  existunt  apud  infantes , saepius 
Inveniuntur  in  juventute  et  media  aetate,  in  mulieribus 
crebrius,  quam  in  viris,  imp^rimis  si  complicationes  cum 
aliis  morbis  deficiunt.  > 

Magni  in  procreandis  lienis  morbis  momenti  est 
clima  et  locus,  quo  homines  morantur ; invenimus  enim 
eos  maximam  partem  apud  homines  in  locis  humidis, 
paludosis  habitantes,  qui  aqua  ad  bibendum  inepta,  au^ 
cibis  aere  humido  jam  corruptis,  aat  piscibus,  in  sta- 
gnis viventibus,  vescuntur,  quippe  quibus  in  locis  febres 
jutermittentes  endemicae  grassentur.  Homines,  qui  in- 
clinato corporis  trunco  multum  sedent,  majori  excellunt 
dispositione,  quam  qui  multum  sub  dio  corpus 'exercent. 

Praedlspositionem  hacrcditariam  ad  hos  quoque  mor^ 
bos  existere,  quae  causis  externis  aut  augeri  aut  sup- 
primi possit,  nemo  difBtebitur.  Persaepe  etiam  lienis 
morbi  sunt  secundarii,  qui  morbos  febriles  per  longum 
tempus  protractos,  et  praesertim  febrim  intermittentem 
quartanam  et  tertianam  duplicatam  sequuntur.  Magni 
momenti  plethoram  abdominalem  esse,  inter  omnes  con- 
stat scriptores.  lidem  ex  nimio  aut  praematuro  corticis 
peruviani  usu  originem  ducere  possunt. 

Praeterea  multa  exstant , quae  in  provocandos  He- 
1 nis  morbos  plus  minus  momenti  exserunt,  de  quibus  loco 
idoneo  plura  disseramus. 

1 Splenitis. 

AETIOLOGIA,  ^ 

Nostris  in  regionibus  hicce  morbus  raro  occurrit, 
singulatim  inflammatio  acuta,  quippe  quam  nonnisi  cum 
vicinorum  organorum  morbis  complicatam,  aut  vulnera- 
tione ortam  existere,  complures  contendant  auctores; 
chronica  inflammatio  saepius  observatur  tam  primaria 
quam  secundaria. 

Invenitur  inflammatio  lienis  nunquam  fere  aetate 
puerili,  raro  aetate  senili,  creberrime  aetate  juvenili  et 
virili,  quamquam  Ilallcrus  in  puero  quatuor  annos  nato 
eam  observavit,  et  Morgagni  et  Bonnet  plura  affe- 
runt exempla  splenitidis  aetate  senili  exortae ; rarius  su- 
pervenit viris,  quam  mulieribus,  et  in  his  praecipue,  si 
incnscs  cessant,  qua  de  re  Sennert  dicit:  afficiuntur 
et  hypochondria  et  lien  frequentissime  ex  utero ; ac 
proinde  lienosae  ct  hypochondriacae  ex  utero  eae  femi- 

nae  imprimis  evadunt  aetate  jam  matura , q^uibus  jn ve- 
nibus menses  non  satis  copiosi  fluebant. 

Nonnulli  scriptores,  in  quibus  Schoenlein,  dispo- 
sitionem hereditariam  existere  tradunt,  quae  vitae  ra- 
tione augeatur ; in  hominibus  enim , quorum  parentes 
laborarint  haemorrhoidibus,  et  vitam  magis  sedentariam 
egerint,  vigere  dispositionem  hereditariam  ad  inflamma- 
tiones lienis. 

Alii  scriptores,  in  quibus  Hildenbrandj  solis  me- 
chanicis causis  exoriri  inflammationem  lienis  acutam  pu- 
tant, ictu  aut  contusione,  aut  vulneratione,  aut  saltando, 
aut  currendo,  aut  clamando.  Negari  nequit,  causas,  quas 
diximus,  inflammationem  procreare  posse;  at  saepissime 
sequitur  ruptura  lienis  et  mors  subitanea. 

Terrarum  conditio  multum  facit  ad  splenitidem  pro- 
creandam, in  regionibus  enim  humidis,  paludosis  jam  ab 
antiquissimis  temporibus  crebro  observata  est 5 ex  quin- 
que incolis  Carolinae  australis  duos  lienosos  esse,(C  h a 1- 
merus  contendit. 

Qiiodsi  respicimus  anui  tempora,  autumnus  saepe- 
uumero  provocat  splenitidem,  quamobrem  jam  Hippo- 
crates hunc  morbum  inter  autumnales  numeravit.  Hac 
de  re  Grotanelli  dicit:  Nullo  modo  praetermittenda 
est  consideratio;  splenitisnon  est  cujusque  anni  partis,  sed 
autumnalis  et  hiemalis  praesertim , sive  frigida  sive  hu- 
mida  tempestate,  vicissitudinibusque  aeris  oritur  facilius, 
quam  cetero  temporum  decursu.  Heusinger  lienis 
morbos  tempore  autumnali  vigere  hoc  modo  exponit: 
calore  aestivo  sanguis  diluitur,  et  majorem  seri  partem 
continet,  quam  tempore  hiemali.  Eodem  tempore  hepa- 

tis  ct  lienis  actio  iiuiliuu)  aucta  est,  quam  ob  rem  haec 
intestina  externis  injuriis  facillime  afficiuntur. 

Vivendi  ratio  haud  parum  valet  ad  procreandam  lie- 
nitidem;  quod  ad  cibos  attinet,  Icguminosa,  tubera  so- 
lani tuberosi,  farinosa,  pisces  in  stagnis  viventes,  nutid- 
menta  corrupta  lienitidi  favent.  Morgagni,  Soem- 
meringet  Baades  abusum  spirituosorum,  imprimis 
spiritus  frumenti,  saepe  gignere  splcnitidem,  asserunt. 

Inter  animi  pathemata  praesertim  iracundia  et  omnia 
deprimentia  procreare  possunt  inflammationem  lienis. 

Inter  morbos , qui  provocant  liciiitidem  , primum 
certe  locum  tenet  febris  intermittens,  et  inter  has  febris 
quartana  et  tertiana  duplicata , praesertim  si  intermit- 
tens endemica  grassatur  in  regionibus  vulcanicis,  quam 
ob  rem  ad  ripas  Arni  fluvii  usque  ad  promontorium  Cir- 
caeum saepissime  invenitur. 

Abusu  corticis  peruviani  oriri  posse  lienitidem  te- 
stantur Grotanelli  et  Broussais,  quorum  hic  enar- 
rat militem  nimio  corticis  peruviani  abusu  tantopere  af- 
fectum esse,  ut  post  tres  menses,  post  varias  morbi  mu- 
tationes, lienitidc  cum  ingenii  lienis  tumore  diem  obie- 
rit supremum. 

Haud  raro  inflammationes  partium  vicinarum  ad  lie- 
nem propagantur,  quod  accidit  in  plcuritide  lateris  si- 
nistri, in  hepatitide,  gastritide  , imprimis  in  peritonitide. 

Metastaticam  splcnitidem  ex  repressis  morbillis  ob- 
servavit Ilorii)  ulceribus  pedum  diuturnis  nimis  auda- 
cter sanatis,  saepius  eandem  videmus  induci. 

Quod  Ileil  ct  Portal  commemorant,  indurationc 
licpatls  et  pancreatis  exoriri  posse  lienitidem  , quoniam 
sanguis  haec  organa  intrare  nequeat,  tum  tantum  fieri  posse 

videtur,  si  perbrevi  tempore  intluratio  exorta  est,  alio- 
quin  enim  arteriae  hasce  partes  adeuntes  sese  contrahe- 
rent, et  introitus  sanguinis  in  illas  partes  paulatim  mi- 
nueretur. In  mulieribus  nascitur  facillime  lieniiis  men- 
struatione 'suppressa.  Tum  enim  lien  sanguine  nimis 
refercitur,  exoritur  congestio,  quae  parvo  irritamento  ad- 
dito transit  in  inflammationem. 

Aliquid  quoque  commercii  intercedere  inter  spleni- 
tidem  et  erysipelas,  Schoenlein  (1)  contendit:  si  pars, 
inquit,  faciei  sinistra  est  affecta,  erysipelas  magis  oede- 
matosum  , lividum  apparet , aegroti  non  saporem  ama- 
rum, sed  potius  ructum  acidum  conqueruntur,  non  do- 
loribus prementibus  in  regione  frontali,  sed  vertigine  et 
visu  obnubilato  laborant,  et  si  intumescentia  non  in  re- 
gione hypochondriaca  dextra,  sed  sinistra  adest,  lienitis 
conjuncta  exstat  cum  erysipelate;  denique  haemorrhoides, 
quae  fluere  non  coeperunt,  in  hominibus,  qui  vitam 
agunt  sedentariam,  et  generatim  plethora  abdominalis, 
lienitidem  efficere  possunt,  tum  enim  in  liene  exoritur 
status  congestivus , qui  facillime  transit  in  inflamma- 
tionem. 

Occurrunt  duae  lienitidis  formae,  acuta  et  clironica. 

LIEMTIS  ACUTA. 

Symptomata. 

Quamquam  fuerunt,  qui  hanc  morbi  formam  exi- 
stere  negarent,  tamen  inter  omnes  nostrae  aetatis  medi- 
cos eam  inveniri  partimque  causis  externis,  partim  in- 
ternis provocatam  constat. 


(1)  Specielle  Patliologie  uml  Therapie.  I Bd.  Seite  410. 

Aegrotos  subito  adgrediiur  dolor  acutus,  pungens 
sub  costis  spuriis  lateris  sinistri,  qui  complures  horas 
eadem,  qua  coepit  vehementia,  perdurat,  tum  aliquantum 
remittit,  nunquam  autem  plane  deserit  aegrotum;  auge- 
tur compressione  lateris,  motu,  respiratione  alta.  Sple- 
nitis  superficialis,  sive  primaria,  sive  secundaria,  facile 
ad  vicinas  partes  progreditur,  excellit  dolore  acutissimo, 
magis  pungente,  ita  ut  integumenta  abdominis  in  hac 
regione  aliquantum  rubescere  possint.  In  splenitide  pa- 
renchymatosa dolor  tenet  locum  penitiorem,  adest  sen- 
satio gravitatis,  functiones  hepatis  et  ventriculi  minuun- 
tur, qua  de  re  Heusinger:  Magna,  inquit,  debilitas 
adest,  pulsus  frequentissimus,  debilis,  ita  ut  vix  sentiri 
possit,  locales  dolores  panci,  intumescentia  mollis,  pro- 
pensio ad  profluvia,  urina  nigricans.  Augetur  dolor,  si 
costas  spurias  altius  reprimere  periclitamur. 

Si  manu  aliquantum  comprimimus  regionem  liena- 
lem, dolor  saepe  minuitur,  exoritur  sensatio  caloris  ano- 
mali et  expansionis  in  regione  hypochondriaca  sinistra. 

' At  si  magis  comprimuntur  musculi  abdominales  et  lien, 
augetur  dolor.  Aegroti  in  dorsum  decumbunt,  aut  in 
latus  sinistrum,  non  in  dextrum,  quia  tunc  lien  ampli- 
ficatus comprimit  ventriculum. 

Regionem  lienalem  perscrutanti  apparet  lien  velut 
corpus  rotundum,  paulo  mobile,  maxime  dolens ; dolores 
progrediuntur  ad  ventriculum  juxta  decursum  vasorum 
brevium,  et  ad  humerum,  de  quibus  P.  Frank:  «Dolor 
ad  humerum,  mammam  et  claviculam  fere  extensus, 
nunc  acutissimus,  nunc  obtusus,  costarum  spuriarum 
limbum  plerumque  excedens. « 

Compressione  organorum  vicinorum  exoritur  singul- 

lu8,  palpitatio  cordis,  anxietas,  lipolhymia,  tussis,  quam 
situ  erecto  augeri  contendit  Puchelt.  Dyspnoea  non 
semper  invenitur,  sed  praecipue  in  partis  superioris  in- 
flammatione, quae  sursum  difTunditur. 

Digestio  est  turbata,  appetitus  ciborum  nullus,  aut 
buliinus,  lingua  obtecta  muco  spisso  et  multo,  alii  ali- 
quantum rubescentem,  alii  non  mutatam  describunt.  Si- 
tis augetur,  quam  Jungkerus  admodum  intensam, 
Morgagni  inexstinguibilem,  Cammerlaender  im- 
placabilem, Frank  et  Marcus  magnam  dicunt,  etHeu- 
singer  nullum  esse  tradit  morbum,  iii  quo  sitis  adeo 
inexplebilis  sit.  Sapor  oris  amarus,  saepius  acidus  est, 
nausea,  imo  vomitus,  quem  deficientem  Heusinger 
octies  tantum  animadvertit.  Vomitu  non  solum  contenta 
ventriculi  emittuntur,  sed  saepissime  sanguis  spumans, 
ruber,  quod  autem  non  signum  pathognomonicura  esse, 
Marcus  commemorat,  adest,  vomitus  cruentus  sem- 
per in  inflammatione  parenchymatosa,  in  inflamma- 
tione superficiali  autem  haud  raro  desideratur.  Vomitu 
cruento  ipso  augetur  dolor,  tum  autem  aliquantum 
minuitur  aut  remittit.  Alvus  est  obstructa,  faeces  du- 
rae, densae,  velut  combustae,  saepius  immixtae  cruore 
minus  autem  nigro  et  dissoluto,  quam  in  morbo  ni- 
gro. — Epistaxin  ex  nare  sinistra  signum  magni  mo- 
menti commemorant  auctores.  Nares  et  aures  sunt 
pallidae  et  frigidae,  menti  pars  sinistra  rubra  et  ca- 
lida. — Urina  semper  mutata,  subfusca,  rarius  cro- 
cea, emissa  mox  deponit  sedimentum. 

Maximi  momenti  est  mutatio  caloris  aegrotorum, 
qui  imprimis  sub  finem  morbi  exoritur.  Cutis  fit  flavida, 
de  quarellildcnbrand:  „Euscedine  quadam,  seu  flavi- 

tic  atriori  admixta  foedantur ; color  Graeco- 

rum.» Alii  scriptores  cutim  coeruleam,  lividam  comme- 
morant. Pedes  et  genua  rubent,  nares  et  aures  quan- 
doque pallescunt,  ut  S e n n e r t tradit.  — Febris  atrox 
est,  primum  frigus  vehementissimum,  tum  calor  magnus, 
pulsus  plenus,  quem  Heusinger  frequentissimum,  du- 
rum, plenum,  Marcus  et  Haasbauer  in  parte  sini- 
stra suppressum  significant;  cutis  arida;  febris  aut  re- 
mittens, aut  vergens  ad  intermittentem  quartanam. 

LIEAITIS  CHRONICA. 

Ilaec  morbi  forma  saepissime  observatur,  plerum- 
que complicata,  si  alius  lienis  morbus  jam  antea  aderat, 
quare  symptomata  singularia  et  pathognomonica  afferre, 
difficillimum  est. 

Symptomata  localia  sunt  dubia;  homines,  qui  per 
multos  annos  hypochondria  aut  dyspepsia  laborabant, 
queruntur  sensationem  ingratam  praetereuntem  in  re- 
gione hypochondriaca  sinistra,  quae  augetur  post  coc- 
nam.  Dolor  magis  est  obtusus,  minus  rapidus,  junctus 
cum  sensatione  gravitatis  in  liene.  Johnson,  Plei- 
schcl,  Tulpius  pulsationen  observabant  in  hypochon- 
drio sinistro,  quae  manu  imposita  sentiri  posset,  quin 
etiam  Tulpius' exemplum  commemorat,  in  quo  pulsa- 
tio per  distantiam  triginta  pedum  audiretur. 

Tumor  regionis  lienalis  constans,  at  magnitudine  va- 
rius in  allectione  partis  superioris  sursum,  in  affectione 
partis  inferioris  deorsum  tendit.  Est  a\it  durus  aut  mol- 
lis, digito  tangenti  vel  cedens  vel  renitens. 

Hic  tumor  efficit  oppressionem  pectoris,  anxietatem, 
si  magnam  adeptus  est  amplitudinem,  spasticas  diaphrag- 

matis  affectiones,  palpitationem  cordis,  lipothymias,  in- 
sultus epilepticos  infert.  Tulpius  (1)  juvenem  diis  in- 
sultibus correptum  memorat,  quoties  lienalis  regio  di- 
gito tangeretur. 

Functiones  lienis  laesas  magnam  efficaciam  in  totum 
corpus  exserere  patet,  quod  boc  organum  ceterorum  vi- 
scerum sanguificationi  inservientium  actiones  adjuvare 
videtur,  omnis  enim  assimilatio  morbis  lienis  perturbatur. 
Hippocrates  (2)  dicit;  „Color  sanus  removetur,  et  fit 
niger  aut  lividus  aut  flavidus, “ quod  Marcus  (3)  affir- 
mat. Persaepe  etiam  videmus  colorem  viridem,  et  Heu- 
singer(4)  probat  exemplo,  puellam  magno  lienis  tu- 
more affectam  nonnisi  velata  facie  ambulasse,  quod  co- 
lor nimis  fuerit  viridis. 

m 

Digestio  est  turbata;  aegroti  conqueruntur  dyspe- 
psiam, sensationem  ardoris  in  praecordiis  et  in  toto  ab- 
domine, fastidium  ciborum,  cardialgiam,  quae  minuta, 
post  coenam  augetur  et  excitat  vomitum,  in  quo  Heu- 
singer  complicationes  cum  morbis  hepatis  et  lienis 
observavit. 

Sitis  sicuti  in  acuta,  ita  in  chronica  quoque  inflam- 
matione inexplebilis  est,  foetor  oris,  gingivae  tumescentes 
aut  pallidae,  aut  rubrae,  scorbuticis  similes.  Celsus(5) 
dicit,  «quibus  magni  lienes,  his  aut  gingivae  malae,  os 
olet,  aut  saepius  aliqua  parte  perrumpit.« 

Obstructio  alvi  pertinax,  de  qua  Piso:  «dura  al- 


(1)  Observat,  medie.  Lib.  II.  pag.  28. 

(2)  De  internis  alFect.  cap.  34. 

, (3)  Enlwicklung  einer  spez,  Tlierap,  II.  Tlieil.  §.  1474. 

(4)  Nachlrag.  Sei  te  42. 

(5)  Ceis,  de  re  medie.  Lib.  TT.  Cap.  I\. 

\ 

V118  spleiiiiidi  familiaris,*  Frank:  obstructio  alvi  p^ti- 
nax  disserit.  Interdum  invenimus  diarrhoeam,  aut  criti- 
cam aut  perniciosam. 

De  natura  urinae  maxime  dissentiunt,  quam  Tnl- 
pius  aquosam,  Marcus  subflavam,  Reichelt  rubram, 
Bischoff  mucoso  sedimento  instructam  observarunt. 

Tussis  sine  sputis  saepe  adest,  quacum  dolores  pe- 
ctoris prementes  et  respiratio  difficilis  conjunguntur. 
Aegroti  minimis  jam  laboribus  fatigantur,  somnus  eos 
fugit,  vel  interruptus  est  somniis  gravibus,  anxiis,  ita  ut 
aegroti  experrecti  sese  non  amplius  sentiant  validos, 
sed  fatigatos.  Quam  ob  rem  macies  et  prostratio  vi- 
rium indies  crescit,  et  habitus  ille  exoritur,  quem  vete- 
res medici  lienalem  nominabant. 

Oedema  saepe  invenitur,  nec  non  aliquis  crurum 
tumor,  imprimis  in  latere  sinistro,  ubi  calor  est  minu- 
tus, quod  Celsus  contendit.  In  pedibus,  praecipue  in 
latere  sinistro,  ulcera  exoriri,  quae  initio  parva  sint,  at 
indies  magis  crescant,  jam  Hippocrates  dicit.  Prae- 
terea cutis  est  aut  frigida,  aut  naturalis  illa  praecipue 
in  pedibus  observatur.  Inter  constantia  lienitidis  chro- 
nicae symptomata  numeranda  sunt  profluvia,  quae  raro 
abesse  solent. 

Epistaxis  est  parca,  et  tantum  guttatim  sanguis  ni- 
gricans ex  nare  sinistra  stillat,  quae  effusio  aut  critica 
aut  perniciosa  esse  potest.  Quod  ad  salutarem  epista- 
xeos  naturam  pertinet,  Grotanelli  dicit:  Utique 

epistaxis  salutaris  habenda  erit,  si  cephalalgia  cedit,  si- 
tis tolerabilis  fit,  corporis  quies  et  gustandi  facultas'  re- 


deunt. 

Saepias  adest  vomitus  cruentus,  qui,  quamquam  et 
veteribus  et  recentioribus  medicis  signum  habebatur  pa> 
thognomonicum,  tamen  in  omnibus  casibus  non  obser- 
vatur, uti  Heusinger  exponit.  Pulsus  initio  est  nor- 
malis, progrediente  autem  macie,  febris  hectica  exori- 
tur. Initio  etiam  febrim  intermittentem  saepe  invenimus. 

Praeter  haec  corporis  symptomata  multae  apparent 
mutationes  animi  in  hominibus  lienitide  chronica  labo- 
rantibus, sicuti  in  plerisque  morbis  abdominalibus. 
Homines  maxime  hilares,  quum  primum  ingrediebatur 
inflammatio  lienis,  tristes,  anxii,  moesti,  iracundi  et  ad 
fletum  proni  animadversi  sunt,  quae  animi  tristitia  haud 
raro  tantopere  augebatur,  ut  ipsi  vitam  pertaesi  manum 
violentam  sibi  inferrent,  quod  Marcus  in  plerisque  lie- 
nosis accidere  contendit. 

DIAGNOSIS. 

Quamquam  affectiones  lienis  inflammatoriae  multa 
offerunt  symptomata , ex  quibus  eas  cognoscere  possi- 
mus, nullum  tamen  symptoma  patiiognomonicum  est 
habendum,  sed  consentientibus  tantum  aut  plurimis  aut 
omnibus  diagnosin  certam  constituere  licet.  Intume- 
scentia ipsa,  quae  semper  cum  inflammationibus  lienis 
est  conjuncta,  ex  aliis  quoque  causis  in  regione  hypo- 
chondriaca sinistra  oriri  potest,  sive  sit  in  intumescen- 
tia lobuli  hepatis  sinistri,  seu  pancreatis,  seu  renis  si- 
nistri, id  quod  jam  saepe  decepit  medicos.  Hippo- 
crates ipse  describit  casum,  ubi  lienis,  tumor  subito 
modo  augebatur,  modo  minuebatur;  quod  nihil  nisi  fla- 
tulentia coli  fuisse  videtur. 

Inflammationes  lienis  cum  iis  partium  vicinarum 

permulta  habent  symptomata  communia^  v.  e.  cum  mor- 
bis cordis  sinistri,  in  utroque  morbo  sunt  anxietas,  pal- 
pitatio cordis,  respiratio  difficilis,  signa  plcthorae  veno- 
sae, dyspnoea,  lypothymiae;  hie  autem  sedes  doloris  in 
regione  hypochondriaca  sinistra,  habitus  totus  aegroti, 
haematemesis,  tumor,  visus  obnubilatio  de  diagnosi  cer- 
tiores nos  reddunt.  Multum  subsidii  in  hoc  casu  afferunt 
signa  auscultationis  et  percussionis,  quibus  solis  mor- 
bos .cordis  et  lienis  discernere  valemus. 

Ad  firmandam  diagnosin  inter  inflammationes  lienis 
et  renis  sinistri  haud  mediocriter  nos  adjuvant:  dolor 
in  inflammatione  renis  profundior,  qui  sequitur  uretris 
decursum;  in  hac  quoque  inflammatione  vesicae  urina- 
riae symptomatica  affectio  adest,  ^ signa  quoque  habenda 
sunt  urina,  dolores  abdominales,  colici,  retractio  testi- 
culorum ad  annulum  abdominalem. 

Inflammationes  chronicae  partium  lieni  vicinarum  ‘ 

cum  lienitide  tot  habent  symptomata  communia,  ut  dif- 

« 

ficillime  discerni  possint,  quam  ob  rem  in  hisce  casibus 
omni  opus  est  cura  atque  diligentia*  ad  eruendam  dia- 
gnosin. 

Affinia  quoque  symptomata  offert  plethora  abdomi- 
nalis, in  qua  autem  dolor  localis,  intumescentia  et  im- 
primis affectio  partis  sinistrae  deficiunt.  Ad  distinguen- 
dam febrim  intermittentem  et  lienitidem  chronicam,  haud 
raro  summam  debemus  impendere  operam , at  in  hac 
intermissiones  non  tam  perfectae  et  constantes  sunt, 
neque  deficiunt  dolores  lateris  sinistri,  illa  autem  reme- 
diis usitatis  adhibitis  facillime  depellitur. 

Prognosis. 

Licniiis  acuta  minus  periculosa  habetur,  quam  chro- 
nica. Quae  si  originem  duxit  ex  causa  mechanica,  per- 
saepe exitus  est  lethalis,  quod  tunc  quoque  partes  ma- 
joris dignitatis  laesae  sunt;  prognosis  est  melior,  si  hae- 
morrhoidibus,  quam  si  vitio  systematis  venae  portarum 
causam  debet : tunc  enim  persaepe  obliteratio  venae  por- 
tarum oritur  et  melaena. 

In  prognosi  ratio  habenda  est  intumescentiae  lienis; 
quo  major  haec,  eo  pejor  prognosis,  quamquam  maxi- 
mos quoque  tumores  ad  normam  restitutos  esse,  negari 
non  potest.  — Vomitus  cruentus,  si  persaepe  exoritur 
et  magna  sanguinis  copia  ejicitur,  mali  ominis  est, 
etiamsi  temporaria  remissio  symptomatum  oritur;  dige- 
stione maxime  laesa,  macie  summa  , exitus  pessimus  est 
timendus.  Si  epistaxin  parcam  remissio  symptomatum 
sequitur,  prognosis  est  bona.  Multum  quoque  prognosis 
pendet  ab  exitu  inflammationis;  in  ascite,  aut  sympto- 
matibus maniae  accedentibus , prognosis  mala. 

In  lienitide  chronica,  ut  dixi,  prognosis  infausta  est; 
etiamsi  enim  non  praesens,  tamen  futurum  periculum 
minatur  aegroto.  Affectiones  partium  vicinarum  si  ac- 
cedunt, si  exoritur  in  viris  aetate  provectioribus,  non 
minus  infausta  est  praedictio,  quam  si  affectiones  hydro- 
picae accedunt.  Bona  est  prognosis,  si  symptomata 
gravissima  evanescunt,  habitus  melior  fit,  ciborum  appe- 
titus redit,  si  menses  aut  haemorrhoides  antea  suppres- 
sae fluere  incipiunt , si  somnus  quietus  reficit  aegrotum. 

Curatio. 

/ I 

In  inflammatione  acuta  remedia  a veteribus  medicis 
specifica  nominata,  quae  maximam  partem  in  diureticis 
et  antiscorbuticis  cernebantur,  jam  diu  sunt  seposita. 
Primum  totius  curationis  est,  ut  causae  morbi  quam  di- 
ligentissime impugnentur. 

Curatio  splenitidis  acutae  est  eadem , quae  hepatiti- 
dis, quare  initio  detractio  sanguinis  universalis  et  loca- 
lis, universalis  tamen  caute,  adhibenda  est,  quoniam 
massa  sanguinis  in  parenchymate  lienis  per  eam  non 
minuitur,  neque  dolores  quidem  semper  cedunt.  Heu- 
singer,  venaesectione  non  semper  opus  esse  dicit,  et 
si  opus  sit,  instituendam  esse  horis  vespertinis.  — Gro- 
t anelli  commemorat,  in  splenitide  acuta. parvam  detra- 
ctionem sanguinis  universalem  esse  adhibendam,  et  si 
complicatio  cum  morbis  inflammatoriis  vicinarum  par- 
tium adsit,  repetendam.  Maximum  remedium  cernitur 
in  detractionibus  sanguinis  localibus  saepius  iterandis. 
At  si  his  dolor  non  cedit',  auxilium  petendum  est  a ve- 
sicatorio,  cujiis  suppuratio  per  longum  tempus  protra- 
hatur. Si  splenitis  orta  est  suppressis  haemorrhoidibus 
aut  mensibus,  primum  id  moliri  debemus  remediis  usitatis, 
ut  secretiones  quas  diximus  revocentur.  Internae  praeci- 
pue utimur  salibus,  magnesia  sulphurica,  natro  sulphu- 
rico,  tartaro  tartarisato  et  plerisque  aliis  acidis  vegeta- 
bilibus, acido  tartarico,  manna,  pulpa  tamarindorum  cum 
herbis,  quae  excitant  diuresin.  Multum  dissentiunt  scri- 
ptores de  usu  calomclanos,  alii,  ut  Marcus,  Vogel, 
Pemberton  eo  utuntur,  alii,  ut  Nasse,  Most,  repu- 
diant; vis  ejus  salutaris  non  tanta  est',  ut  multa,  quae 

affert,  noxia  omittamus.  In  obstructione  alvi  pertinaci 
clysmata  sunt  adhibenda,  in  vomitu  potio  Riveri,  pulvis 
aerophorus,  in  haematemesi,  etiamsi  vires  sunt  prostra- 
tae, detractio  sanguinis  et  localis  ct  universalis,  in  qua 
Schoenlein  acida,  et  ex  his  acidum  sulphuricum  cum 
Bclladonna,  alii  aquam  frigidam  imo  glaciem  laudant; 
v.  H i 1 d e n b r a n d commendat  alumen  et  fomentationes 
frigidas.  Epistaxin  criticam  sistere  non  licet,  at  si  ni- 
mia sanguinis  copia  effluat,  remediis  aptis  eam  oppri- 
mere oportet.  In  abscessu  lienis  aut  parva,  quod  Nau- 
inann  et  Most,  aut  magna,  quod  Grotanelli  praeci- 
pit, incisione  pus  evacuari  debemus,  ne  omnis  lien  trans- 
eat in  suppurationem  aut  abscessus  effundat  contenta 
sua  in  cavitatem  abdominis.  At  maxima  adhibenda  est 
cura,  ne  praecocem  instituamus  incisionem,  primum  enim 
caute  inquirendum  est,  num  lien  cum  internis  integu- 
mentis coaluerit.  Ad  abscessum  brevi  tempore  tollen- 
dum, Lara  cataplasmata  ex  bryonia  alba  commendat. 

Praeterea  rationem  luibere  debemus  nutrimentorum, 
ne  quid  aegroto  praebeatur,  quod  ventriculi  functiones  '' 
debilitare  aut  nimis  eum  excitare  possit,  quam  ob  rem  ^ 
Heusinger  mucilaginosa  et  poma,  quae  multum  con- 
tinent acidi,  proponit. 

Curalio  lienitidis  chronicae  multo  majores  obtrudit 
difficultates.  Quamdiu  dolor  adest  localis,  detractiones 
locales  sanguinis  instituendae  et  iterandae  sunt. 

Semper  respiciantur  morbi  causae,  quas  auferre  ct 
secundum  quas  curationem  moderari  oportet.  Maximi 
momenti  est  vitae  ratio ; vivat  aegrotus  in  aere  sano,  uta- 
tur corporis  exercitio,  vitet  cibos,  qui  digestionem  debi- 
litare aut  ventriculum  nimis  irritare  possint, 

Quum  in  licniiidc  chronica  scmper  adsit  tumor  et, 
nisi  praevalent  symptomata  inflammationis,  curatio  multa 
habeat  communia  cum  curatione  hypertrophiae,  hoc  loco 
plura  de  hac  loquamur. 


IiyPERTROPIIIA,  SEU  PARATROPIIIA  LIENIS. 

Aetiologia. 

r 

Causa  communis  hypertrophiae  lienis  cernitur  in 
circulatione  impedita,  et  nimio  sanguine  lienis,  qui  variis  ' 
causis  inductus  ad  alia  organa  non  revehitur.  Si  enim 
nimius  adest  affluxus  sanguinis  ad  lienem,  obstructuram 
peculiarem  defluxus  eodem  modo  minuitur.  Extenditur 
lien  praeter  modum,  et  si  hoc  saepius  fit,  relaxatio  te- 
lae exoriatur  necesse  est;  tum  extenduntur  cellulae,  in 
quas  penetrat  sanguis,  cujus  ob  stagnationem  sese  con- 
trahere nequeunt. 

Persaepe  hypertrophia  confunditur  cum  lienitide 
chronica,  quae  haud  raro  j>rocreat  paratrophiam,  verum 
quoque  non  praegressa  affectione  inflammatoria  destru- 
ctio lienis  sola  stagnationc  sanguinis  effici  potest.  Hic 
morbus  per  multos  annos  trahi  potest,  valetudinem  haud 
multum  perturbans,  sine  ulla  mutatione,  plerumque  au- 
tem verno  et  auctumnali  tempore  augetur,  hieme  et  ae- 
state minuitur.  Hypertrophiam,  vel  maximam,  nullis  ad- 
hibitis medicamentis  ad  volumen  naturale  reduci  posse, 
Pemberton  (1)  narrat. 

Inter  omnes  causas  febres  intermittentes  'et  reniit-  ^ 


(1)  Pemlierton,  Kranklieilen  der  UnterleibSorgane  iiberselzt 
V Ilrcsslei.  Seite  48. 

tentes  primum  fenent  locum , quomotlo  autem  hypertro- 
phiam lienis  efficere  possint,  non  constat  inter  scripto- 
res. Thomson  in  eo  causam  esse  putat,  quod  hoc 
organon , receptaculum  sanguinis,  inter  horrorem  febris 
nimium  sanguinem  accipiat  et  quod  impetus  iste  san- 
guinis iteretur,  priusquam  lien  expulerit  sanguinem  prius 
receptum. 

Morgagni  (1)  hocce  modo  rem  exponit:  »Laxum 
enim  per  se  viscus  et  cellulosum  et  ex  quo  lentus  est 
sanguinis  reditus,  quippe  hepar,  antea  quam  vena  cava 
subeat,  trajecturi,  maxime  opportunum  est  tumoribus, 
praesertim  si  diuturno  morbo  exiguis  ejus  viribus  infir- 
matis, sanguine  autem  inerti  facto,  quaedam  in  hoc  re- 
licta sint,  quae  aut  corrigi  aut  extra  corpus  ejici  de- 
buissent.» 

Sunt,  qui  contendant,  hypertrophiae  lienis  semper 
praecessisse  febrem  intermittentem , etiamsi  ante  longis- 
simum tempus.  Hoc  certe  constat,  in  hominibus  febri 
tertiana  mortuis  semper  inveniri  aut  paratrophiam  aut 
destructionem  lienis,  in  quibus  febribus  horrorem  cau- 
sam esse  Orotan  elli  (2)  contendit,  dicens:  »Frigus  fe- 
brile febris  intermittentis  alia  est  morborum  splenis 
causa  occasionalis.»  — ^ At  persaepe  est  plethora  lienis  > 
causa  febris  intermittentis,  quam  ob  rem  Ileusin- 
ger(3)  intumescentiam  lienis  saepe  remediis  febrifugis 
pelli  narrat.  Abercrombic  in  febri  intermittente  per- 
tinaci animadvertebat  magnum  tumorem  in  hypochondrio 
sinistro,  qui  febri  remota  tollebatur. 

(1)  Morgagni,  epist.  XXXVI.  No.  18. 

(2)  Grotanelli,  observat,  p.  154. 

(3)  H eusinger,  N.aclitrag.  S.  17. 

k At  non  solum  tertiana , sed  etiam  quartana  febris 
intermittens  procreat  tumorem  lienis,  ex  quotidiana  G ro- 
ta nelli  tum  hypertrophiam  lienis  oriri  contendit,  cum 
aegroti  sitim,  quae  in  hac  specie  sit  vehementissima,  se- 
dare soleant. 

Omnes  etiam  febres  inflammatoriae  diuturnae  tumo- 
rem lienis  excitare  possunt;  Morgagni(l)  in  juvene, 
qui  post  diarrhoeam  vehementem  laborabat  febri  inter- 
mittenti tertiana,  quae  exibat  in  febrim  nervosam,  lie- 
nem valde  extensum  vidit. 

Pletboram  abdominalem  lienis  quoque  hypertrophiam 
procreare  posse,  patet,  lien  enim  nimio  sanguinis  afflu- 
xui  non  tantopere  resistit,  quam  alia  organa,  quoniam 
per  aliquod  tempus  magnam  sanguinis  copiam  sine  ullo 
functionis  damno  recipere  potest,  at  si  hic  sanguis  per 
longius  teiypus  lienem  explet,  extensio  ejus  fit  habitua- 
lis et  persaepe  in^  integrum  restitui  nequit.  Eandem 
habent  vim  illae  res,  quae  plethoram  abdominalem  pro- 
vocant, nutrimenta,  quae  turbant  digestionem,  vitae  ra- 
tio sedentaria,  quare  etiam  suppressis  mensibus  et  hae- 
morrhoidibus  hypertrophiam  lienis  ortam  invenimus,  quae 
fluxu  sanguinis  restituto  minuitur. 

Inflammationem  lienis  et  acutam  et  chronicam  in 
tumorem  exire  posse,  experientia  docet,  ita  vero  ut  hoc 
maxime  ad  chronicam  pertineat. 

In  quibusdam  regionibus  praevalere  morbos  lienis, 
imprimis  intumescentias  supra  dictum  est. 

S y m p t o m a t a. 

Si  brevi  tempore  magnus  exoritur  tumor,  aegroti 


(l)  IMorgagrii  ej».  XXXI.  TS'o.  2. 

initio  vexantur  vario  modo,  quoniam  lien  vicinas  partes 
comprimit,  quae  post  aliquod  tempus  jam  assuetae  com- 
pressioni functionem  haud  multum  turbalam  ostendunt. 

Regionem  hypochondriacam  totam  invenimus  exten- 
sam, in  parte  sinistra  aliquantum  convexam.  Rarius 
sentimus  tumorem  mollem,  superficie  inaequalem,  qui 
manu  potest  reprimi,  neque  efficit  dolorem.  Costae  in 
parte  corporis  sinistra  magis  sunt  curvatae,  ita  ut  to- 
tum latus  plenum  videatur. 

Lien  per  varias  directiones  intumesceije  potest,  qua- 
rum duas  praecipue  distinguere  licet. 

Fremit  enim  splen  costas  in  partem  anteriorem,  et 
ejus  margo  superior  in  regione  costae  nonae  aut  deci- 
mae apparet,  tempore  seriori  autem  non  solum  ad  par- 
tem inferiorem  extenditur,  sed  etiam  usque  ad  ventri- 
culum et  regionem  umbilicalem.  ^ 

Lien  jam  initio  potest  extendi  ad  partem  inferio- 
rem; tum  animadvertitur  in  regione  ultimae  costae,  et 
crescit  ad  partem  anteriorem,  ita  ut  interdum  usque  ad 
regionem  inguina^  procedat,  quod  jam  antiquissimis 
scriptoribus  haud  ignotum  erat. 

Andral  adnotat,  lienem  extendi  nonnunquam  ad 
partem  superiorem,  diaphragma  reprimi,  regionem  co- 
stae ultimae  omnino  liberam  videri. 

Dolor  hebes,  obtusus,  raro  adest,  sed  potius  sensatio 
oppressionis,  corporis  ponderosi  in  hypochondrio  sinistro, 
quod  molestias  affert  ventriculo.  Haec  sensatio  modo 
augetur,  modo  minuitur,  quod  ab  tumore  crescente'  aut 
decrescente  pendere  videtur. 

Aegroti  nonnisi  in  latus  sinistrum  decumbere  pos- 

sunt,  ct  si  forte  per  noctem  hunc  situm  mutant,  subito 
anxietate  cxpcrgiscuntur.  ' 

, Symptoma  pathognomonicum  est  vomitus , qui  om- 
^ nino  differt  a vomitu  in  aliis  morbis.  Aegroti  per  unum 
vel  complures  dies  vomitu  semper  otuciantur,  qui  tum 
per  menses  aliquot  deficit;  emittunt  praeter  cibos  ma- 
gnam bilis  copiam,  quamquam  nunquam  icterus  obser- 
vatus est,  de  quo  P.  Frank  (1)  historiam  tradidit. 
»Foemina  jam  per  multos  annos  tumore  in  hyjiochon- 
drio  sinistro  vexata  erat,  qui  tempore,  quo  menses  flue- 
bant, semper  augebatur,  et  tum  per  quatuor  vel  quinque 
dies  aegrota  saepenumero  vomitu  laborabat,  qui  denique 
nunquam  cessans  mortem  inferebat.» 

Adsunt  praeterea  aliae  affectiones  gastricae  fasti- 
dium ciborum,  propensio  ad  obstructionem  alvi. 

Tussis  brevis,  sicca  sine  ullis  sputis.  Iu  permagno 
^ tumore  invenimus  orthopnoeam  saepe  complicatam  cum 
vomitu,  de  qua  Portal(2)  egregium  proponit  exemplum: 
Vir  juvenis  jam  per  aliquot  annos  laborabat  molestiis  in 
dies  magis  crescentibus.  Duas  horas  post  coenam  do- 
lores hebetes  in  regione  hypochondriaca  oriebantur,  tum 
angor  magnus  et  tanta  debilitas,  ut  aegrotus  stare  non 
valeret;  tandem  accedebant  constrictio  faucium  et  sen- 
satio suffocationis,  facies  rubra,  turgescens,  oculi  promi- 
nentes, lingua  densa,  rubra.  Aegrotus  surgere  tentans 
ob  debilitatem  considere  cogebatur,  respiratio  difficilis 
orat,  qui  status  post  horam  dimidiam  vehementibus  ali- 
quot inspirationibus  finiebatur. 

Facies  est  pallida,  livida,  nigricans,  interdum  pastosa. 


/ 


(1)  Lif).  V.  P.  II.  p.  377. 

(2)  Sur  la  nature  de  quelq,  malad.  Tom.  II.  pag.  24. 

quam  Hippocrates  (1)  flavam,  aut  ex  albo  cineream, 
Are taeus  (2)  cineream,  aut  ex  nigro  flavam,  Gale- 
rfus  (3)  aut  colori  hepatico  similem,  qui  autem  semper 
sit  magis  fuscus,  quam  in  inflammationibus  hepatis,  aut 
chloroticam,  uti  Grotanelli  quoque  nominat. 

Epistaxin  raro  desideramus,  etsi  non  multum  san- 
guinis effluit;  quam  et  tumorem  lienis  orientem  repri- 
mere et  ortum  sanare  posse,  jam  veteribus  scriptoribus 
notum  erat,  de  qua  re  v.  Swieten  (4)  dicit:  »Plures 
novi,  quibus  verno  tempore  familiare  erat,  sanguinem  de 
naribus  fundere,  qui  sibi  ipsis  instantem  haemori*hagiam 
praesagire  noverant  ex  dolore  circa  lienis  regionem, 
quandoque  etiam  ex  cujusdam  palpitationis  in  eodem 
loco  sensu.a 

Vomitum  cruentum  sine  angore  saepe  invenimus, 
quem  pulsatio  in  regione  lienali  indicat,  quo  parca  tan- 
tum sanguinis  copia  ejicitur.  Talis  vomitus  indicat  exi- 
tum lethalem,  si  vehemens  est,  tumor  lienis  augetur  et 
febris  procreatur.  Interdum  faecibus  nigricantibus  om- 
nis status  in  melius  vertitur,  admodum  in  breve  tempus. 

Urina  est  parca,  color  non  mutatus,  at  interdum  of- 
fert colorem  cerevisiae  fuscae,  sine  sedimento.  Remis- 
sionem symptomata  tum  indicat  urina  turbida,  densa 
cum  sedimento  multo  roseo,  de  quo  Weber(5^:  «Lien 
turbatus  aliquando  per  urinas  expurgatur  nigricantes, 
quandoque  atramento  simillimas  summa  cum  cuphoria; 

(1)  De  internis  afreclionil)us.  Cap.  34  et  36. 

(2)  De  causis  et  signis  inori),  diulurn,  Lib,  1.  Cap.  15. 

(3)  De  locis  affectis.  Lib,  VI.  Cap.  1. 

(4)  Comment.  Vol.  II.  §,  T41. 

(5)  De  causis  et  signis  morborum.  Tom.  II.  Pag,  13, 

aliquando  permultas  crassas,  faeculentas,  quasi  sangui- 
neas cum  sedimento  multo. « 

Si  morbus  jam  inveteravit,  exoritur  cachexia,  quam 
dicimus,  splenica,  in  qua  praeter  cetera  symptomata  ma- 
jor oritur  debilitas,  proclivitas  ad  ulcera  pedum  pertina- 
cia, quae  levissima  causa  procreari  possunt,  febris  irre- 
gularis, horripilationes  vespertinae,  macies,  demum  hy- 
drops. 

Haud  raro  hypertrophia  lienis  procreat  sympto- 
mata nervosa,  spasmos,  quod  Tui  pius  commemorat: 
»Lien,  inquit,  a turgido  hoc  atrabilaris  fermento  jam 
tumidus  diffudit  illico  ex  se  vapores  cerebro  tam  inimi- 
cos, ut  juvenis  proclivus  concideret  in  vehementissimos 
morbi  comitialis  insultus,  excitatos  iion  tantum  a causa 
interna,  sed  subinde  quoque  a causa  externa,  nam  pressa 
vcl  digito  solo  regione  lienis,  contrahebantur  illico  om- 
nes nervi , et  sequebatur  confestim  miserabilis  universi 
corporis  distentio.» 

Diagnosis. 

Permagnis  difficultatibus  diagnosis  hypertrophiae 
lienis  stipatur,  imprimis  si  tumor  non  est  tantus,  ut  sen- 
tiri possit;  existunt  enim  his  in  casibus  mullae  com- 
plicationes cum  morbis  vicinarum  partium  aut  primariae 
aut  secundariae. 

Tumor  in  hypertrophia  lienis  forte  confundi  potest  ' 
cum  hydrope  saccato;  at  si  naturam  tumorum  respici- 
mus, non  ambigemus;  in  hydrope  saccato  enim  tumor 
est  mollis  et  fluctuationem  facillime  manu  imposita  sen- 
"timus,  in  hypertrophia  lienis  est  tumor  durus,  sine  ulla 
fluctuatione,  tum  quoque  margines  sunt  aliquanto 'pro- 

minentes,  inaequales,  duri,  in  hydrope  saccato  aequales,* 
molles. 

Cum  hypertrophia  cordis  similia  adsunt  symptomata, 
at  dyspnoea,  anxietas  majores  sunt,  circulatio  sanguinis 
magis  debilitata,  denique  signa  acustica  tam  singularia  \ 
sunt  in  hypertrophia  cordis,  ut  permutationem  cum  aliis 
morbis  non  admittant. 

Hypertrophia  lienis  saepe  conjuncta  est  cum  intu- 
mescentia lobuli  hepatis  sinistri;  in  hepatis  morbis  au- 
tem praevalent  symptomata  icteri,  color  peculiaris  etc., 
quae  in  morbis  lienis  nunquam  inveniuntur.  In  inflam- 
matione lienis  semper  adest  dolor,  in  hypertrophia  sen- 
satio gravitatis,  et  si  in  hac  invenimus  dolorem,  semper 
inflammatio  quaedam  exstat,  quare  hi  morbi  non  facile 
confundi  possunt. 

Praeterea  nunquam  negligendae  sunt  causae  et  anam- 
ncsis,  quae  solae  saepe  de  natura  morbi  nos  certiores 
reddunt. 

Prognosis. 

Prognosis  secundum  causas  aut  melior  aut  pejor 
est.  Hypertrophia  lienis,  quae  exorta  est  febri  intermit- 
tente, facile  auferri  potest,  si  per  breve  tempus  existit; 
quam  ob  rem  etiam  haec  intumescentia  maxime  fit  re- 
cidiva, nam  si  hypertrophia  minuatur,  febrem  intermit- 
tentem revocari,  multa  probant  exempla.  — Prognosis 
est  bona,  si  tumor  mollis,  digito  cedens  modo  crescit, 
modo  decrescit.  — Quo  minus  color  est  lienosus,  ca- 
checticus, eo  melior  exitus  sperandus.  — Hydrops  aut 
phthisis  abdominalis  accedtuis  mortem  haud  procul  ab- 
esse testantur.  — Prodromum  morbi  in  hypertrophia 

lienis  diarrhoeam  pertinacem  nominat  Twining,  cui 
' saepius  hydrops  et  haematemesis,  rarius  melaena,  prae- 
cedat. Diarrhoea  cruenta,  quam  Hippocrates  fau- 
stum habet  symptoma,  summam  quoque  indicare  potest 
destructionem.  Interdum  etiam  vomitum  cruentum  sa- 
nari posse  in  hypertrophia,  Latur  (1)  hoc  casu  osten- 
dit: Virum,  qui  per  duos  annos  laboraverat  febri  inter- 
mittente pertinaci,  subito  aggrediebatur  magna  lienis  in- 
tumescentia. Medicamentis  per  longum  tempus  adhibi- 
tis, tumor  reddebatur  mollis,  at  non  volumen  ejus  minus* 
Subito  maxima  erueris  copia  vomitu  ejiciebatur ; quo 
facto  post  mensem  lien  recuperabat  magnitudinem  nor- 

malem.  Ileusinger  (2)  commemorat,  vomitum  cruen- 

« 

tum,  aut  faeces  cruore  mixtas  pessimi  ominis  esse,  si 
pressione  lienis  iudurati,  in  vicinas  partes  exhibita,  in- 
ducantur. 

Praeterea  vires  atigroti  et  mentis  afiecliones  respi- 
ciendae sunt,  quibus  praevalentibus  plerumqne  progno- 
sis mala  vocari  potest. 

Curatio. 

Dinicillima  est , haud  raro  enim  nullum  remedium 
exitum  inducit  faustum , quare  nullus  forte  morbus  exi- 
stit,  in  quo  tot  remedia  sint  laudata. 

Multum  valet  ad  restituendam  sanitatem  vivendi  ra- 
tio; si  aegrotus  vivit  in  regione  paludosa,  humida,  pri- 
mum id  moliri  debemus,  ut  eum  transferamus  ad  regio- 
nes alias,  quae  minus  favent  origini  febrium  intermit- 
tentium et  morborum  lienis. 

(1)  Heiisinger  iibet  Entzuiulung  uml  VergrOf serung  <ler 
Milz.  Seite  7T. 

(2)  Naclilrag  Seiffe  53. 

Si  plelhora  abdominalis  continet  causam,  remediis 
contra  hanc  laudatis  uti  debet  aegrotus. 

Praeterea  multa  existunt  remedia,  quae  dicimus,  speci-  ' 
lica,  in  quibus  resolventia  et  purgantia  maxime  laudantur; 
Goeden(l)  inter  haec  commemorat  rheum , chelido- 
nium, taraxacum,  sennam,  quibus  per  longum  tempus 

adhibitis  maximam  hypertrophiam  in  integrum  restitutam 

\ 

videbat. 

Terram  foliatam  iartari  jam  Sauvages  et  Pit- 
schaft  commendant,  Portal  vero  maximam  ei  conci- 
liavit laudem,  quae  etiam,  hypertrophia  jam  sanata, 
verno  et  auctumnali  tempore  adhuc  per  multos  annos 
ad  cavendam  reversionem  praebebatur  aegroto. 

Ferrum  et  chinam  summum  afferre  auxilium,  multi 
scriptores  commemorant.  Jam  veteres  medici  aegrotum 
aquam  bibere  jubebant,  jn  qua  ferrum  candens  restin- 
ctum esset.  Celsus  (2)  dicit:  »Aqua,  in  qua  ferrum 
candens  subinde  tinctum  est,  praecipue  lienem  coer- 
cet, quod  animadversum  est  in  his  animalibus,  quae  apud 
fabros  ferrarios  educata  exiguos  lienes  habent.« 

Vim,  quam  ferrum  exserit  in  lienis  morbos,  Gro- 
t an  e Ili  variis  in  casibus  expertus  est.  — Schoen- 
lein(l)  ferrum  jodinicum  in  morbis  lienis  aeque  neces- 
sarium esse  ac  calomelas  in  morbis  hepatis,  contendit. 
At  quod  ad  haec  remedia , semper  maxime  cavendum 
est,  ne  forte  exoriatur  alvi  obstructio  pertinax.  Hanc 
ob  causam  aquae  minerales,  quae  continent  ferrum  so- 
lutum, maximopere  laudatae  sunt.  Si  lienis  degeneratio 

(1)  Hufelancfs  Journal  1825.  St.  9.  ' 

(2)  Lib.  IV.  Cap.  9. 

(3)  Spec.  Talh.  und  Tlierapie.  liand  I.  Seite  420. 

non  nimis  magna  est , adhibenda  est  aqua  Spaana^ 
Schvralbacensis,  Pyrmontaria,  in  induratione  autem  gra- 
viori Driburgensis,  Wisbadensis,  Egerana. 

Piorry  adbibito  cbinino  sulpburico  jam  post  vi- 
ginti  quatuor  horas  tumorem  lienis  decrescere  dicit. 

Bally  etiam  cbininum  sulphuricum  habet  specificum 
et  per  diem  viginti  ad  sexaginta  praebet  grana,  quam 
dosin  autem  minui  oporteat,  si  tumor  minuatur. 

Praeterea  alia  multa  remedia  sunt  laudata,  calome- 
las  Aethiops  mineralis,  extracta  resolventia,  imprimis 
cicutae,  quae  experientia  autem  non  omnino  probantur. 

In  tota  'curatione  etiam  consideranda  sunt  sympto- 
mata peculiaria,  quae  remediis  aptis  curentur  necesse  est. 

. Si  tumor  adest  durus,  balnea  calida  valde  prosunt, 
praeterea  infrictiones  unguenti  hydrargyri  cinerei  cum 
extracto  cicutae,  cataplasmata,  praecipue  ex  bryonia 
alba,  praeterea  emplastra  resolventia. 

Ad  depellendam  alvi  obstructionem  alii  laudant  sa- 
lina, alii  drastica.  Pearson  (1)  commendat  sal  sodae 
pbospboratum , Grotanelli  bali  tartaricum  ad  tollen- 
dam obstructionem,  diuretica  ad  minuendum  tumorem, 
pro  potu  cremorem  tartari  cum  aqua  laurocerasi  praecipit. 

Bree  praefert  remediis  salinis  purgantia  drastica, 
imprimis  aloen,  extractum  colocynthidis,  scammonium, 
jalapam.  Experientia  docet,  remedia  salina  multo  ma- 
jus levamen  inducere,  quam  drastica,  haec  enim  si  omit- 
tuntur, statim  alvus  tarda  evadit.  Praeterea  detrimen- 
tum, quod  afferri  salinis  remediis  Bree  contendit,  ab 
aliis  scriptoribus  non  observatum  est.  Apta  sunt  igitur 

- *•  \ 

(1)  Saminl.  anseri.  Al)h:»n<ll.  K<1.  13.  143. 

salina  leviora,  quae  si  non  sufficiunt,  transeundum  est 
ad  drastica.  At  salinis  vehementioribus  uti  non  licet, 
quippe  quae  ventriculi  functiones  turbent  et  nimis  debi- 
litent corpus. 

Haematemesis  non  remediis  fortioribus  subito  si- 
stenda est , sed  leniora  adhibeamus  remedia , e quibus 
optime  fertur  aqua  laurocerasi. 

Si  autem  nimium  sanguinis  ejicitur,  ita  ui  pericu- 
lum immineat  aegroto,  tum  sistenda  est  haematemesis; 
H eusinger  praebet  ferri  praeparata  et  fomentationes 
frigidas  ad  regionem  ventriculi  applicat. 

Etiam  epistaxin  ei  diarrhoeam  criticam  supprimi 
non  debere  patet. 

]>1ultis  jam  ab  antiquissimo  inde  aevo  medicamentis 
externis  utebantur  medici,  ut  moxis,  aciipunctura,  quae 
nunc  fere  dimissa  sunt,  et  in  pertinacissimis  tantum  tu- 
moribus adhibentur. 


VITA. 


Ego  Franci  scus  Nicolay  Warendorpii,  Guestpha- 
liae  oppido,  anno  hujus  saeculi  decimo  quinto,  die  sexto 
decimo  m.  Octobris  natus  et  calholicae  fidei  addictus  sum. 
Patrem  optimum,  Frauciscum  Ant,  Nicolay,  phar- 
macopolam, adhuc  viventem  pio  veneror  animo,  matrem 
vero  Mariam,  degente  Brockmann,  hoc  anno  morte 
mihi  ereptam  lugeo.  Primis  literarum  clementis  in  pro- 
gymnasio  patriae  urbis  imbutus  adii  gymnasium  Mona- 
steriense,  quod  Cei.  Nadermann  directore  floret  vi- 
getque , in  quo  per  duos  annos  literis  operam  navavi. 
Testimonium  maturitatis  adeptus  anno  hujus  saeculi  tri- 
ge.simo  tertio  universitatem  Fridericam  Guilelmam  Rhe- 

nanam  petii,  ibiquc  ab  111.  Brandis,  i.  i.  rectore  ma- 
gnifico, inter  cives  acadcmicos  receptus  et  ab  111.  May  er, 
t.  t.  decano  maxime  spectabili,  in  album  ordinis  medi- 
corum receptus,  per  duos  annos  hisce  praelectionibus 
adfui:  111.  de  Miinchow  de  physice,  111.  a Kalker  de 
psychologia  et  logice,  111.  Bischoff  dc  chemia  ex- 
perimentali,  111.  Goldfuss  de  zoologia,  III.  Noegge- 
rath  de  mincralogia,  111.  Treviranus  de  botanice, 
111.  May  er  et  Web  er  de  anatomia  generali,  speciali  et 
comparata,  quos  quoque  duces  babui  in  arte  cadavera 
rite  secandi;  Cei.  Windischmann  de  physiologia,  Cei. 
Albers  de  pathologiauniversali  et  materia  medica,  111. 
Wutzer  de  chirurgia,  111.  Naumann  de  pathologia 
speciali. 

Bonna  relicta,  tempore  autumnali  a.  MDCCCXXXV. 
Berolinum  profectus  sum,  et  ab  IlL  Busch,  t.  t.  rectore 
magnifico,  civibus  academicis  et  ab  III.  Mueller  t.  t, 
decano  maxime  spectabili,  medicinae  studiosis  adscriptus 
in  scholis  clinicis  medicis,  chirurgicis,  ophthalmiatricis, 
nec  non  obstetriciis,  111.  Rust,  Cei.  Barez,  Cei.  Wolff, 
111.  Kluge,  Cei.  Truestedt,  111.  Juengken,  111. 
Bartels  ducibus  gavisus  sum,  quibus  omnibus  viris,  ma- 
xime de  me  meritis,  gratias  ago  quam  maximas- 

Tentaminibus  tam  philosophico,  quam  medico,  nec 
non  examine  rigoroso,  rite  superatis,  spero  fore  ut  dis- 
sertatione thesibusque  publice  defensis,  summi  in  medi- 
cina et  chirurgia  honores  in  me  conferantur. 


THESES. 


1.  Torsio  ligaturae  arteriarum  praeferenda. 

2.  Graviditatis  incipientis  nullum  est  signum  certum. 

3.  Medici  est,  mortem,  quam  impedire  non  potuerit,  mi- 
tiorem quidem  reddere,  minime  vero  accelerare. 

4.  In  morbis  chronicis  diaeta  omnibus  medicaminibus 
est  efficacior. 


